**Н А Р Е Д Б А**

**за начина, реда и условията на отглеждане на животни в населените места на територията на община Добричка**

*(Приета с решение № 371/29.12.2016 г., в сила от 15.01.2017г., изм. с решение №261/27.082020г., в сила от 15.09.2020г.)*

**І. Р А З Д Е Л**

**ОБЩИ РАЗПОРЕДБИ**

 Чл.1.(1) Тази Наредба урежда осъществяването на контрол върху санитарно-хигиенното състояние в населените места и регламентира отглеждането за лични нужди на животни и птици. Наредбата не се отнася за отглеждане на домашни любимци.

(2) Контролът се състои в:

1. Определяне местоположението и изграждането на помощни и лични стопанства.
2. Определяне на допустимия брой животни за отглеждане в населените места;
3. Спазването на санитаро-хигиенните изисквания, определени в държавните нормативни актове;
4. Осъществяване на превантивен контрол за незамърсяване на водите, въздуха, почвите и биоразнообразието;
5. Съблюдаване за недопускане на безпокойство и неудобство на жителите на община Добричка, причинено от неправилното отглеждане на животни и птици по населените места.

Чл. 2. Наредбата регламентира реда, начина и условията за отглеждане на селскостопански животни на територията на община Добричка.

Чл. 3. Разпоредбите на настоящата наредба са задължителни за всички, които живеят или временно пребивават на територията на община Добричка град Добрич, както и за юридическите лица, осъществяващи дейност на нейна територия. Наредбата е задължителна също така за организациите и учрежденията, развиващи дейност на територията на община Добричка.

 Чл. 4. (1) Собствениците на селскостопански животни са длъжни да се грижат за здравето на животните, да ги предпазват от болка и страдание и да не ги изоставят, да ги отглеждат и се грижат за тях като спазват стриктно условията за хуманно отношение към животните, съгласно разпоредбите на Закона за ветеринарномедицинската дейност, Закона за защита на животните.

(2) Лицата по ал.1 осигуряват условия за отглеждането на животните по начин, съобразен с техните физиологически и поведенчески особености.

**ІІ. Р А З Д Е Л**

**ДОПУСТИМИ НОРМИ ЗА БРОЙ И ВИД НА ОТГЛЕЖДАНИТЕ**

**ЖИВОТНИ В ЗАВИСИМОСТ ОТ МЯСТОТО ИМ НА ОТГЛЕЖДАНЕ**

Чл. 5. Според мястото на отглеждане на селскостопански животни, територията на общината се районира както следва:

1. територия в границите на населеното място;

2. територия извън границитe на населеното място.

Чл. 6. (1) (*изм. с решение №261/27.082020г.*).*Р*азрешеният брой отглеждани селскостопански животни и птици  ~~от едно домакинство~~ в личните стопанства на физическите лица се отглеждат до в границите на населените места при спазване на санитарно-хигиенните изисквания, е както следва:

 1. (*изм. с решение №261/27.082020г.*).~~Впрегатен добитък (коне, магарета, мулета, катъри, волове) – не повече от 3 броя с приплодите им до 1 годишна възраст~~ Два броя едри преживни животни (ЕПЖ) и приплодите им до 12 месечна възраст;

2. (*изм. с решение №261/27.082020г..).*~~Едри преживни животни – крави – до 3броя с приплодите им до 1 годишна възраст~~ Десет броя дребни преживни животни (ДПЖ) с приплодите им до 9-месечна възраст;

3. (*изм. с решение №261/27.082020г.).*~~Овце и/или кози – до 10 броя и приплодите от тях до 6 месечна възраст~~ Три броя прасета за угояване, различни от свине майки и некастрирани нерези;

4. (*изм. с решение №261/27.082020г.*).~~Свине за угояване – до 5 броя~~; Два броя еднокопитни и приплодите им до 12-месечна възраст

5. (*изм. с решение №261/27.082020г.*).~~Птици, отглеждани в собствени парцели на закрито – до 100 възрастни птици и 150 бройлера и подрастващи птици~~; Десет възрастни зайци с приплодите им, но не повече от сто броя общо

6. (*изм. с решение №261/27.082020г.*)*.*~~Зайкини – до 10 броя с приплодите им до 2 месечна възраст~~; 50 (петдесет) възрастни птици, независимо от вида;

7. (*изм. с решение №261/27.082020г.*).100 (сто) бройлера или подрастващи птици, независимо от вида.

(2) Заварените до момента на приемането на тази Наредба домакинства, които отглеждат по-голям брой животни от посочените в ал.1, са длъжни да спазват ветеринарно-медицинските изисквания на Наредба №44/20.04.2006г. за ветеринарно-медицинските изисквания към животновъдните обекти.

Чл.7. На територията извън регулацията на населените места се разрешава отглеждането на всички видове животни и птици с разрешението на съответните административни и специализирани органи /ОДБХ, РИОСВ, РЗИ/ при отстояния, условия и брой отговарящ на изискванията на всички законови и подзаконови нормативни актове.

Чл.8. Във всички населени места и райони на територията на общината се разрешава отглеждането на декоративни птици, риби, и други домашни и/или екзотични животни от клас птици и бозайници, освен ако за същото не се изисква специално разрешение, съгласно действащата законова и подзаконова нормативна база.

**ІІІ. Р А З Д Е Л**

**РЕД, НАЧИН И УСЛОВИЯ НА ОТГЛЕЖДАНЕ**

Чл.9. (1) Отглеждането на селскостопански животни се извършва в ограден двор, сгради и постройки, които отговарят на изискванията на Закона за ветеринаромедицинската дейност /ЗВМД/, ППЗВМД, Закона за животновъдството, Закон за защита на животните, Закона за устройство на територията и Наредба №44 от 20 април 2006 година за ветеринаромедицинските изисквания към животновъдните обекти.

(2) Лицата, които отглеждат селскостопански животни се съобразяват с инфраструктурата на района, със зоо-хигиенните, ветеринарно-санитарните и санитарно-хигиенните изисквания.

(3) Собствениците на селскостопански животни осигуряват съоръжения в своя двор, отговарящи на техническите и санитарни изисквания, разположени на отстояние не по-малко от 3 м /три метра/ от съседния имот, за временно депониране /съхранение/ на животинските отпадъци /тор/. Образуваното торово купище се извозва най-малко два пъти в месеца, а през летния сезон минимум веднъж в седмицата. Торовата маса се извозва от собственика на животното/животните и се депонира в собствен или нает имот, отстоящ на повече от 100 метра /сто метра/ от строителните граници на населеното място, или се използва по начин непозволяващ замърсяване на почвата и околната среда.

(4) Не се допуска натрупването на оборски тор в постройките за отглеждане на животни и прилежащата към тях свободна дворна площ , като торовата маса ежедневно се събира в съоръженията по ал.3 и същите периодично се почистват.

(5) Временно съхранение и депониране на торов отпадък в чужд и съсобствен поземлен имот се допуска само при наличие на писмено съгласие от собственика на имота, договор за наем или друг документ, удостоверяващ ползването на имота, при спазване на условията съгл.ал.3.

(6) В дворовете без канализация отпадъчните води от животновъдството трябва да се отвеждат във водоизгребни ями, които са на разстояние по голямо от 3 м /три метра/ от улична регулация, 4 м /четири метра/ от дворищна регулация и 15 м /петнадесет метра/ от кладенец.

(7) Отглеждането на животни се извършва в ограден двор, сгради или постройки отговарящи на следните ветеринарно-санитарни и хигиенни норми:

1. Водонепропускливи подове, позволяващи почистване, измиване и дезинфекция;

2. Дворове, позволяващи механично почистване и измиване;

3. Отделно помещение за фуражите;

4. Заустване на отпадните води - в торище или изгребна яма с бетонирана основа за отцеждане на тора.

 (8) Сгради за отглеждане на селскостопански животни и птици, да се изграждат със застроена площ до 50 кв.м. съгласно изискванията на чл. 147, ал. 1, т. 1 от ЗУТ. Сгради за отглеждане на селскостопански животни и птици, със застроена площ по-голяма от 50 кв.м. се изграждат на общо основание съгласно изискванията на ЗУТ.

Чл.10 (1) Собствениците на животни са задължени :

1.Да придружават животните при преминаването им през населените места и ги извеждат на паша по маршрут определен от кмета/кметския наместник на населеното място;

2. Да поддържат помещенията и прилежащите към тях дворчета и терени, чисти в добро ветеринарно-санитарно състояние;

3.Двукратно месечно да извършват дезинфекция и дезинсекция на помещенията, както и да дезакаризират животните, които отглеждат;

4.Да предоставят животните си за идентификация, имунизация и диагностични изследвания в съответните срокове;

5.Да не замърсяват с животински отпадъци улиците, тротоарите и други места за обществено ползване;

6. Еднокопитните впрегатни животни да преминават през населеното място с предпазни престилки;

7. Унищожаване и загробване на животни и странични животински продукти се извършва по ред определен в ЗВМД (чл.143) и Наредба №22 за условията и реда за обезвреждане на странични животински продукти и на продукти, получени от тях, и на специфичнорискови материали извън обектите, регистрирани в РВМС.

 (2) Собствениците на животните носят отговорност за направените замърсявания при прехода на животни и транспортиране на оборска тор през публични пространства вкл. улици, паркове, градини и пътища в населените места, като незабавно почистят замърсяванията след животните и пътно-превозните средства за превоз на оборска тор.

(3)Маршрутът за движение на пътно-превозните средства за превоз на оборска тор се определя от кмета/кметския наместник на съответното населено място.

Чл.11. (отм. с решение *№261/27.082020г.*). ~~Собствениците на селскостопански животни регистрират при ветеринарномедицинските специалисти и в кметствата/кметските наместничества: адреса, трите имена на собственика, вида, пола и броя на притежаваните от тях видове животни /едри и дребни преживни, еднокопитни животни и др./ и настъпилите промени в числеността им в срок до 3 /три/ работни дни за новозакупените животни и до – 7 /седем/ дни за новородените животни.~~

Чл.11а. (нов с решение *№261/27.082020г*.) **(1)** Животновъдните обекти - лични стопанства, за отглеждане на селскостопански животни подлежат на регистрация в ОДБХ Добрич.

**(2)** Заявлението по образец за регистрация на животновъдния обект, в едно с договор с ветеринарен лекар и документ за собственост или документ, доказващ правото на ползване или владение на обекта или на имота, върху който е разположен обектът, се подава чрез кмета или кметският наместник на населеното място, като за всяко заявление се издава входящ номер. На всеки 10 дни кметът или кметския наместник предоставя на ОДБХ – Добрич за регистрация всички постъпили за периода заявления.

**(3)** В 7-дневен срок от получаване на заявлението по ал.2 директорът на ОДБХ- Добрич със заповед определя комисия за извършване на проверка на личните стопанства за спазване на изискванията на Наредба № 44 от 20.04.20006 г. В състава на комисията се включва, кметът /кметският наместник/ на населеното място или упълномощено от него лице.

**(4)** В срок до 7 работни дни от приключване на проверката, комисията представя до директора на ОБДХ – Добрич становище за регистрация или за отказ. Ако комисията установи, че личното стопанство не отговаря на ветеринарномедицинските изисквания, дава писмено предписание на заявителя и определя срок за отстраняване на пропуските.

**(5)** При отстраняване на пропуските преди изтичане на посочения в предписанието срок, заявителят писмено информира ОДБХ – Добрич, чрез кмета или кметския наместник. В срок до 7 работни дни комисията извършва повторна проверка на обекта. За резултатите от проверката се съставя протокол, който се представя на директора на ОДБХ – Добрич.

**(6)** В срок до три работни дни от представяне на становището на комисията, директора на ОДБХ – Добрич издава удостоверение за регистрация на обекта или мотивирано отказва регистрацията, когато обектът не отговаря на изискванията на Наредба № 44 от 20.04.20006 г.

**(7)** За регистрация на животновъден обект - лично стопанство не се събира такса.

**(8)** Регистрацията на животновъдните обекти е безсрочна.

Чл.11б. (нов с решение *№261/27.082020г*.) Всяко лично стопанство трябва да има:

1. Регистрация /номер на животновъден обект/ по реда на ЗВД;
2. Сключен договор с ветеринарен лекар за извършване на мероприятия, предвидени в държавната профилактична програма;
3. Регистър на животните в животновъдния обект, в който се вписват новородените, закланите, умрелите, продадените и придобитите животни. За всяко новозакупено, заклано и новородено животно, личните стопани уведомяват обслужващия ги ветеринарен лекар в срок от 3 дни.

Чл.12 (1) Реда и условията за устройване на пчелини в зависимост от района на отглеждане са уредени в Закона за пчеларството и подзаконовите нормативни актове.

(2) Собственици на пчелни семейства в 15 - дневен срок от тяхното придобиване подават заявление в кметството/кметското наместничество, на територията на което е разположен пчелина и представят декларация /образец/ от държавен или лицензиран частно практикуващ ветеринарно-медицински специалист с отразен в нея регистрационен номер на пчелина.

(3) (нова *с решение №261/27.082020г.)* В едномесечен срок от регистрацията по ал. 2 кметствата изпращат информация за регистрираните пчелни семейства в Областна дирекция "Земеделие" Добрич и Областна дирекция по безопасност на храните Добрич

Чл.13 (1) Отглеждането на пчелни семейства се извършва в обособени пчелини, които задължително са с ограда, като собственикът поставя на оградата табелка с името си, адрес, брой на пчелните семейства и регистрационния номер на пчелина.

(2) В населените места и вилни зони пчелините са на разстояние не по-малко от 5 м. /пет метра/ от границите на съседа, ако входовете им са ориентирани към него, и не по-малко от 3 м. /три метра/ , ако входовете не са с лице към границите на съседния имот; при наличието на плътна ограда, висока над 2 м. /два метра/, или когато са разположени на склон и съседния имот е поне 2 м. /два метра/ под нивото на пчелина, пчелините могат да се настаняват и до самата ограда.

(3) Временни пчелини се настаняват на места, отстоящи на повече от 300 м /триста/ от съседни пчелини и на повече от 100 м /сто метра/ от републиканската пътна мрежа.

(4). Постоянни и временни пчелини не се устройват на:

1.разстояние, по-малко от 100 м /сто метра/ от административни сгради, училища, детски градини;

2.разстояние, по – малко от 10 км /десет километра/ в райони с регистрирани племенни пчелини за производство на елитни пчелни майки и резерватни пчелини;

3.разстояние, по-малко от 5 км /пет километра/ в райони с регистрирани репродуктивни пчелини за производство на племенни пчели майки.

**Чл.13а.** (нов с решение *№261/27.082020г*.)  **(1)** Животновъдни обекти-пасища се създават за отглеждане на едри и/или дребни преживни животни и/или еднокопитни животни, целогодишно пасищно и трябва да отговарят на следните изисквания:

1.разполагат с ограждение, осигуряващо безопасност на обекта, което не позволява свободен достъп на хора и неконтролируемо движение на диви и селскостопански животни;

2.разполагат с площ от поне два декара за една животинска единица;

3.имат осигурен постоянен достъп до вода и храна;

4.имат навес с минимум две съседни страни, който да осигурява защита от неблагоприятни атмосферни влияния и други вредни въздействия върху здравословното състояние на животните;

5.разполагат с обособено място или изградено съоръжение, което дава възможност за бързо залавяне и фиксиране на животните при извършване на ветеринарномедицински или зоотехнически манипулации;

6.на входа на обекта имат поставена информационна табела с данни за идентификацията на обекта.

**(2)** Изискванията по ал. 1, точки 1, 4 и 6 не се прилагат, когато в животновъдния обект, за периода 15 ноември до 15 март не се отглеждат животни.

**(3)** За обектите по ал.1, намиращи се в защитени територии по смисъла на Закона за защитените територии, изискванията по ал. 1, точки 1, 2, 4 и 6 не се прилагат.

 Чл.14. Кметовете и кметските наместници на населените места, съдействат при изпълнение на мерките за профилактика, както и за ограничаване и ликвидиране на заразни болести при животните; съдействат в организацията по обезвреждането на странични животински продукти, на продукти получени от тях, както и на животински трупове.

Чл.15. Забранява се:

1.Отглеждането на селскостопански животни и птици в постройки и условия неотговарящи на изискванията на чл.8 от тази Наредба;

2. Влизането, преминаването и паша на животни в земи с посеви, трайни или цветни насаждения, освен в случаите на собственост или учредено вещно право върху земята.

3. Отглеждането, преминаването, престоя и пашата на селскостопански животни в обществени озеленени площи на жилищните територии, в това число всички тротоари, площади, паркове, градини, улично озеленяване, извънселищно озеленяване и паркове, гробищни паркове, спортни обекти, в дворовете на сградите за обществено обслужване, сметища и торища, санитарно-охранителни зони на водоизточници и водоснабдителни съоръжения.

4. Изхвърлянето на торова маса в съдовете за събиране на твърди битови отпадъци и върху площи общинска или държавна собственост; замърсяване на обществени места с оборски тор, торова течност и животински екскременти.

5. Клането на животни и обработката на животински продукти на места за обществено ползване /тротоари , улици, площади, паркове и др./

6. Оставянето на животни без надзор, както и свободното им придвижване /без придружител/.

7.Отглеждането на животни в съсобствени парцели без писменото съгласие на всички собственици.

8.Забранява се продажбата на животни на нерегламентирани пазари.

9.Забранява се придвижването на животни от едно населено място в друго населено място без ветеринарно-медицинско свидетелство.

10. Забранява се преминаването на стада през централната част на селата, освен ако няма друга възможност. Надзирателите се задължават да почистят след преминаването на животните.

Чл.16. Животинските трупове, продукти и отпадъци от животински произход се събират, транспортират, съхраняват, обработват, преработват или обезвреждат в съответствие с нормативните изисквания, от собствениците, по начин, който гарантира пълна безопасност за здравето на хората и животните и опазване на околната среда.

**IV. Р А З Д Е Л**

**АДМИНИСТРАТИВНО – НАКАЗАТЕЛНИ РАЗПОРЕДБИ**

Чл.17. (1) Контролът по спазване на настоящата наредба се извършва от Кмета на Община Добричка или определени от него длъжностни лица, както и кметовете / кметските наместници на населените места на територията на Община Добричка.

(2) Актовете за установяване на административни нарушения се съставят от кметовете/кметските наместници и длъжностни лица на общинската администрация, определени от Кмета на Община Добричка.

(3) Въз основа на съставените актове за установяване на административни нарушения, Кметът на общината издава наказателни постановления.

(4) Установяването на нарушенията, обжалването и изпълнението на наказателните постановления се извършват по реда на Закона за административните нарушения и наказания.

Чл.18.(1) При на нарушение на разпоредбите на тази Наредба на виновните лица се налага наказание глоба в размер от 50 до 500 лв., а при установено повторно нарушение – глоба от 200 до 1000 лв. За всяко следващо нарушение на виновните лица се налага имуществена санкция от 300 до 1000 лв.

(2) Наказанията по предходната алинея се налагат, ако за извършеното нарушение не се предвижда по-тежко наказание по друг нормативен акт.

**ДОПЪЛНИТЕЛНИ РАЗПОРЕДБИ**

§.1. По смисъла на тази наредба:

1.“Селскостопански животни“ - едри преживни животни, дребни преживни животни, свине, еднокопитни животни, зайци, птици и риби, отглеждани и развъждани със селскостопанска цел за производство на животински продукти, други селскостопански цели или за работа.

2.“Птици“ – кокошки, пуйки, патици и гъски, отглеждани за развъждане.

3.”Повторно” е нарушението, извършено в едногодишен срок от влизането в сила на акта, с който на нарушителя е наложено наказание или принудителна административна мярка за същото по вид нарушение.

т.4. (нова с решение *№261/27.082020г*.) "Лични нужди" е отглеждане на продуктивни животни в лични стопанства с цел добив на суровини и храни за лична употреба.

т.5. (нова с решение *№261/27.082020г*.) "Лично стопанство" е животновъден обект, в който се отглеждат животни с цел добив на суровини и храни за лична консумация.

т.6. (нова с решение *№261/27.082020г*.) „Селскостопански животни“ са едри и дребни преживни животни, свине и еднокопитни и др., отглеждани с цел производство на суровини и храни от животински произход или за други стопански цели.

**ЗАКЛЮЧИТЕЛНИ РАЗПОРЕДБИ**

§.1. Наредбата се приема на основание чл. 21, ал.2 от ЗМСМА, съгласно Закона за устройство на територията, Наредба №44 за ветеринарно-медицинските изисквания към животновъдните обекти, Закона за ветеринарномедицинската дейност, Закона за животновъдството, Закона за пчеларството, Закона за защита на животните .

§.2. Наредбата е приета от Добрички Общински съвет с Решение №371 по Протокол №17 от 29.12.2016г.

**§ 3.** Наредбата за изменение и допълнение на Наредба за начина, реда и условията на отглеждане на животни в населените места на територията на община Добричка, влиза в сила от датата на влизане в сила на Решение *№261/27.082020г*.